

**ГОДИШЕН ИЗВЕШТАЈ**

ЗА РЕАЛИЗИРАНИ ЦЕЛИ, ПРОЕКТИ И АКТИВНОСТИ ВО

ОПШТИНА ЗРНОВЦИ ОД ДЕЛОКРУГОТ

НА МЛАДИ ВО 2022 ГОДИНА

Зрновци, јануари 2023

Почитувани,

Согласно член 23 став 2 од Законот за младинско учество и младински политики, именуваниот Службеник за млади од Општина Зрновци е должен да изготви Годишен извештај за реализираните цели, проекти и други активности во институцијата од делокругот на младите и истиот да го достави до Агенција за млади и спорт, заклучно со Јануари 2023 година за претходната 2022 година.

На 11.05.2021 година, со Решение 09-234/1, како Службеник за млади во ЕЛС Општина Зрновци беше назначено лицето Благој Данев.

**ХРОНОЛОГИЈА на настани и активности поврзани со млади и за млади**

**06.01.2022** Општина Зрновци организираше културно забавна програма на плоштадот во Зрновци по повод Традиционалното палење на бадниковиот оган. Учество земаа неколку локални музички групи како и настап на ФА „Љупчо Сантов“ – Оризари, секција Зрновци

**18.01.2022** Општина Зрновци додели вкупно 15 стипендии на новозапишани студенти, и ученици во средно и основно образование од општина Зрновци.

* 3 студенти,
* 5 ученици деца на невработени родители
* -7 ученици деца на самохрани родители.
* На распишаниот Конкурс од 03.01.2022 година, кој траеше 15 дена, заклучно до 18.01.2022 година се пријавија вкупно 16 подносители, од кои Комисијата за поднесените пријави изготви ранг листа и извештај за вкупно 15 подносители.

**24.01.2022** Во организација на општина Зрновци а со учество на вработени во институции и младинци од општината успешно беше спроведена Еко акција на собирање на отпад во месноста „Брана“ на падините на планината Плачковица.

**08.02.2022** Со верификација на мандатите на членовите на Локалниот младински Совет истиот официјално и отпочна со негово функционирање. На ова предходеше спроведување на процедурата за избор на членови на иницијативниот одбор, членови на Локалното младинско собрание и членови на ЛМС а истата беше отпочната во 2021 год.

За членови на ЛМС Зрновци беа избрани:

* Член: **АНА ГОЛЧЕВА**, заменик **ОТИЛИЈА АРСЕНОВА** ,ЗРРЈавор Зрновци,
* Член **БОЈАНА ЕФРЕМОВА**, заменик **ВИКТОР МАНЕВ** СДМ општина Зрновци,
* Член: **ЈАСМИНА РИСТОВА**, заменик **МАРИО ДЕЈАНОВ** ФА Љупчо Сантов- Оризари,
* Член: **ИЛИНА ЦВЕТКОВА,** заменик **СТЕФАН АНДОНОВ**, Унија на млади сили – ВМРО ДПМНЕ општина Зрновци,
* Член: **МАРИЈАНА ВЕСЕЛИНОВА**, заменик **АНИТА КОЦЕВА** Училишен парламент при ООУ Синиша Стоилов,

За претседател беше избрана Јасмина Ристова.

**28.02.2022** На иницијатива на Локалниот младински совет на Општина Зрновци и огромниот број на млади, на 6-та редовна седница на Советот на Општина Зрновци на предлог на градоначалникот едногласно беше донесена од страна на советниците, Одлука за повеќе наменското спортско игралиште во Зрновци го носи името на нашиот сограѓанин Васе Ангелов.

**05.03.2022** Во соработка со службеникот за млади ЛМС Зрновци преку 2 работилници успеа да ја изработи својата Годишна програма за работа. Истата беше доставена и на советниците на општина Зрновци.

**12.03.2022** ЛМС ја одржа првата своја јавна седница со присуство на медиуми и гости, граѓани. Беше презентирана Годишната програма за работа и беа повикани сите заинтересирани за соработка. Настанот се одржа во Мултикултурниот центар во Зрновци.

**20.03.2022** Успешно се реализира еколошка акција на собирање на отпад на повеќе локации во општината. Во акцијата земаа учество ученици од ОУ синиша Стоилов – Зрновци, Вработени во институциите во општината и членови на ЛМС.

**22.03.2022** Успешно беше организирана пролетна акција за пошумување во општина Зрновци. Учество земаа ученици од ОУ синиша Стоилов – Зрновци, Вработени во институциите во општината и членови на ЛМС. Беа посадени околу 400 дрвца на повеќе локации во општината.

**09.04.2022** Општина Зрновци во соработка со Црвениот крст Кочани и ЛМС Зрновци по повод светскиот ден на здравјето, спроведе крводарителска акција. Истата беше спроведена во салата за венчавање во Зрновци.

**24.04.2022** ЛМС Зрновци во соработка со општина зрновци и ОУ Синиша Стоилов успешно го реализираа настанот: „Велигденски колаж“. Младинци ментори и ученици учесници боеја и украсуваа великденски јајца а потоа на плоштадот ги подаруваа на граѓаните за празникот Велигден.

**07.05.2022** Општина Зрновци беше домаќин на IX Mеѓународен фолклорен фестивал „Традиционални Ѓурговденски обичаи, песни и ора“ Учество земаа повеќе ансамбли од земјата од странство а настанот се одржа на плоштадот во Зрновци.

**28.05.2022** Се одржа финалниот натпревар на меморијалниот турнир во мал фудбал во чест на капетан Синиша Стоилов – наш сограѓанин кој загина во немилите настани во 2021. Турнирот беше во организација на општина Зрновци и ЛМС Зрновци

**15.06.2022** Градоначалникот на општина Зрновци на прворангираните ученици на генерација и наградените ученици на државни натпревари во 2022 година од ОУ „Синиша Стоилов“ им додели дипломи и скромни награди за постигнатиот успех

**23.06.2022** Општина Зрновци ја потпиша Декларацијата за подобрување и унапредување на положбата на женското предприемништво.

**27.07.2022** Во пресрет на големиот Македонски празник Илинден општина Зрновци, Црвениот крст Кочани и ЛМС Зрновци организираа крводарителска акција.

**31.07.2022** Успешно беше организиран и завршен 8-миот традиционален Илинденски турнир во мал фудбал по повод големиот македонски празник Илинден.

**20.08.2022** ФА „Љупчо Сантов“ – Оризари , играорна група од Зрновци и оркестарот на народни изворни инструменит учествуваа на Втората фестивалска вечер на ФНК „Побрежење“ во Вевчани. Нивното учество беше подржано од општина Зрновци.

**07.09.2022** Настап на Претседателката на ЛМС Зрновци. г-ца Јасмина Ристова на радио емисија на радиото weradio на националната платформа на женско предприемништво.

**28.09.2022** Општина Зрновци изготви комплет техничка документација за реконструкција и осовременување на училишно спортско игралиште во с.Мородвис. се планира овој комплекс да нуди современи можности за рекреација и спорт на сите ученици и млади во општина Зрновци. Вредноста на проектот е 6.500.000 мкд.

**18.10.2022** Општина Зрновци за потребите на сите граѓани и ученици изгради модерна автобуска постојка во Зрновци.

**08.11.2022** По повод Денот на општината „Св.Димитри – Митровден“ општина Зрновци во соработка со ЛМС и ОУ„Синиша Стоилов“ организираше повеќе активности:

- Турнир во мал фудбал (Св. Димитрија

- Меѓународен фолклорен фестивал со учество на: ФА „Љупчо Сантов“, играорна група Зрновци, КУД „Вера Јоциќ“, М. Каменица, ФТА „Пиринче“, Благоевград, Бугарија, ФА при спортско друштво „Младост“, Босилеград, Србија

- забава за млади со Панки и Роберт

- Забава за млади со ДЏ никсер

- Ликовна колонија (Општина Зрновци во есен – златен рај на душата“

- Дегустација на традиционални македонски јадења

**26.12.2022** Градоначалникот на општина Зрновци по повод Новата година направи прием на членовите на ФА „Љупчо Сантов“ од Оризари, им се заблагодари за нивниот допринос за развојот и негувањето на изворниот фолклор и им подели пакетчиња.

* Во рамките на проектот **„Младинско учество за силен и одржлив развој на заедницата“**, поддржан од Европската Унија, а спроведуван од Коалиција на младински организации СЕГА беа спроведени обуки за Службеници за млади на некои општини од државата на кои присустував и јас како службеник за млади од општина Зрновци:

1. Обука на тема: Младинско учество и младинска политика - улога на службениците за млади на локално ниво

Период на обука: 03 – 05 ноември 2022 (четврток – сабота)

1. Обука на тема: Родова перспектива во процеси на креирање младински политики

Период на обука: 17 – 19 ноември 2022 (четврток – сабота)

* Во рамките на проектот **„Младинско учество за силен и одржлив развој на заедницата“**, поддржан од Европската Унија, а спроведуван од Коалиција на младински организации СЕГА беа спроведени обуки за членови на Советот на млади на некои општини од државата на кои присуствуваа и две преставнички и од ЛМС Зрновци:

1. **Обука за Родова еднаквост**, во периодот од 01 – 03 декември 2022 година

1. **Обука за Превенција и справување со кибер-насилство помеѓу младите,**во периодот 15 – 17 декември 2022 година

Зрновци, 11.01.2023 Општина Зрновци

Службеник за млади

Благој Данев

------------------------------------